8 MAC, 2014, PESAWAT PENERBANGAN MALAYSIA MH370 HILANG DARI RADAR
239 ORANG DI DALAM PESAWAT
Bagaimana mungkin sebuah pesawat boleh hilang sepenuhnya?
Terdapat berjuta teori berbeza yang diberitahu tentang MH370, tapi...
salah satunya betul.
Ada teori mengatakan...
Rampasan. Kegagalan mekanikal.
Meteorit.
Juruterbang bunuh diri. Siapa tahu?
Dua ratus tiga puluh sembilan orang tak bersalah.
Ada orang tahu.
Seseorang pasti tahu.
Banyak yang tak masuk akal tentang pesawat ini.
Kargo yang sangat misteri dan mencurigakan ini
mungkin menyimpan rahsia
kejadian yang menimpa MH370.
Ini sebahagian daripada sistem sayap yang dipanggil flaperon.
Kali pertama saya melihatnya,
jujur saya merasakan,
"Siapa letak di situ?"
"Siapa bawa benda itu?"
Saya dituduh sebagai pengintip Rusia,
pengintip Cina.
Itu semua mengarut.
Kami turut sama bingung.
Maklumat baru diterima membentuk semula teori...
Pencarian di kawasan yang salah.
Kita takkan tenang selagi tak tahu lokasi mereka.
Mereka menipu dari awal. Mereka menipu seluruh dunia.
Ia satu tindakan disengajakan. Mungkin ia dirampas.
Kita tak tahu.
Malaysia tak guna!
Malaysia menipu!
Saya ada bukti sebenar.
Ada di situ. Awak tak boleh nafikan.
Pesawat naik.
Pesawat turun.
Apa yang pesawat tak buat
adalah hilang dari muka Bumi.
Kita tiada jawapan.
Ini salah satu misteri terhebat dalam sejarah penerbangan.
MH370 satu misteri yang kejahatannya masih menghantui kita.
Ia ular yang masih hidup.
Sebagai wartawan penerbangan,
ini umpama isyarat kelawar terpancar di awan.
Ia menarik saya.
Saya perlu siasat.
7 MAC, 2014, 11:07 MALAM
11:08 MALAM
Ia penerbangan larut malam
dari Kuala Lumpur ke Beijing.
Pesawat akan berlepas pada tengah malam,
terbang sepanjang malam dan tiba di Beijing waktu fajar.
Semuanya rutin.
Terdapat 227 penumpang.
Serta 12 kru.
Saya dan suami saya, Hazrin,
bekerja untuk Penerbangan Malaysia sebagai kru kabin.
Kami mempunyai seorang anak dan saya sedang sarat hamil,
jadi saya tak bekerja.
Dia ditugaskan ke Beijing dan ketika itu musim sejuk.
Saya masih ingat dia kemas
jaket gebu di dalam begnya.
Suami saya, Paul Weeks dan saya tinggal di Australia
bersama dua anak lelaki kami.
Paul sedang bersedia untuk memulakan kerja baru di China.
Dia kata, "Awak nak saya pergi?"
Jack masih kecil, Lincoln juga,
dan 28 hari kerja dan 14 hari cuti.
Saya kata, "Sudah tentu."
Saya tinggal di Beijing bersama anak-anak selama hampir enam tahun.
Anak-anak saya cuti sekolah di Malaysia dan saya dalam perjalanan
bertemu mereka di Beijing
untuk luangkan minggu kedua cuti bersama mereka.
Pada hari sebelumnya saya bercakap dengan isteri saya.
Semuanya okey. Mereka gembira untuk bertemu.
Ada satu lagi mesej daripada anak saya,
"Saya di lapangan terbang Kuala Lumpur.
Saya gembira sebab saya akan jumpa ayah saya lagi."
Pesawat dia dipanggil, dan...
Saat yang sangat beremosi. Air mata berguguran.
Anak-anak layangkan ciuman dan kata, "Saya sayang ayah."
Dia berjalan keluar ke pintu itu.
Terasa seperti baru berlaku semalam.
370, 32 kanan sedia untuk berlepas. Selamat malam.
32 kanan, selamat untuk berlepas, Malaysia 370. Terima kasih. Selamat jalan.
Hazrin telefon saya sebelum pesawat berlepas.
Terakhir...
Kata-kata terakhir dia, "Saya sayang awak."
8 MAC, 12:40 PAGI
12: 41 PAGI
Jadi, 41 minit selepas tengah malam pesawat berlepas.
Malam yang terang. Semuanya sangat tenang.
Ia mendaki hingga altitud jajap.
Ia menuju ke Laut China Selatan.
Malaysia 370, mengekalkan tahap tiga lima sifar.
Tak lama selepas pukul satu pagi,
waktu itu keadaan mula jadi pelik.
Pesawat akan meninggalkan ruang udara Malaysia.
Mereka akan berhubung dengan pengawal trafik udara di Vietnam pula.
Jadi, juruterbang Malaysia kata...
Malaysia 370, hubungi Ho Chi Minh 120, perpuluhan 9.
Selamat malam.
Apabila pesawat menghampiri had ruang udara Malaysia,
kapten pesawat, Zaharie Ahmad Shah, berkata di radio...
Selamat malam, Malaysia 370.
8 MAC, 1:19 PAGI
1:20 PAGI
Sembilan puluh saat kemudian,
pesawat tiba-tiba gelap dalam sistem elektronik.
Ia hilang daripada radar.
Di situlah misteri bermula.
Saya dikejutkan oleh panggilan telefon pada 2:20 pagi.
Saya diberitahu pesawat MH370 hilang dari sistem kami.
Kami tahu ini sangat pelik. Sangat pelik.
Apabila saya tiba di Pusat Operasi Kecemasan...
saya kaku dan sangat gementar.
Kami minta Thailand, Hong Kong, dan Vietnam
untuk hubungi dan berkomunikasi dengan MH370.
Tapi mereka beritahu yang tiada jawapan langsung.
Dari 4:00 pagi hingga 6:30 pagi, kami hampir berebut-rebut.
Kami panggil semua orang yang kami boleh dihubungi,
berharap pesawat itu mungkin mendarat di Vietnam, Hong Kong
atau China sebelum ia tiba di Beijing.
8 MAC, 6:29 PAGI
Apabila masa semakin menghampiri
6:30 pagi...
6:30 PAGI
...kami tahu ada sesuatu yang tak kena.
Berita gempar.
Syarikat Penerbangan Malaysia mengesahkan kehilangan pesawat dengan 227 penumpang...
...pada 6:30 pagi ini di Beijing. Ketika ini, butiran yang sangat tak jelas...
Hanya untuk...
mengingatkan anda tentang apa yang kami tahu.
Nombor pesawat ialah MH370.
Ia dijangka...
...Boeing 777 hilang di udara begitu saja.
LAPANGAN TERBANG BEIJING, MH370 SEPATUTNYA MENDARAT PADA 6:30 PAGI
MASIH DITUNDA
Ini sememangnya mimpi paling ngeri saya.
Apa kita nak beritahu ahli keluarga?
Apa kita nak beritahu media?
Saya terima panggilan
daripada beberapa media, CNN.
Bersama kami, Timbalan Presiden Operasi Penerbangan Malaysia.
Saya hargai awak bersama kami.
Apa maklumat terkini tentang pesawat ini?
Okey, bahan api pesawat tinggal kira-kira tujuh jam.
Kami menjangka pada jam 8:30, pesawat ini akan kehabisan bahan api.
Buat masa ini, kami tak tahu lokasi pesawat ini sekarang.
8 MAC, 7:19 PAGI
7:20 PAGI
ENAM JAM SEJAK KOMUNIKASI TERAKHIR
Sebagai pegawai kanan,
awak dilatih untuk menjangka senario terburuk.
Awak dilatih untuk uruskan pengurusan krisis.
Tapi apabila ia terjadi,
ia berbeza kerana awak tiada petunjuk.
Awak tiada petunjuk lokasi pesawat itu.
Awal pagi lapan hari bulan, operasi mencari dan menyelamat diaktifkan.
Prosedur operasi standard adalah pergi
ke lokasi kita kehilangan pesawat pada skrin radar.
KAWASAN PENCARIAN
Kami terima panggilan mengatakan seseorang dari sebuah pelantar minyak
di Laut China Selatan nampak letupan,
seperti pesawat terhempas ke laut.
PEKERJA PELANTAR MINYAK MENDAKWA TERNAMPAK #MH370 TERBAKAR PADA HARI IA HILANG
Sebaik saja pesawat itu tidak muncul,
ia menarik banyak minat, aktiviti media sosial,
orang buat hantaran, "Apa jadi kepada pesawat? Di mana?"
Kami terima banyak laporan daripada media sosial.
Seorang mendakwa pesawat itu dirampas.
Ada yang kata pesawat itu terhempas di hutan Pulau Jawa.
PULAU JAWA
Ketika itu, kami harus ambil semua maklumat
yang mungkin benar.
Kami tak tahu sama ada mereka benar atau tidak.
Pesawat Tentera Udara Vietnam ternampak
dua tumpahan besar minyak di kawasan selatan Vietnam.
Setiap tumpahan itu seluas enam batu.
Masa dan usaha kami dihabiskan untuk mengesahkan maklumat ini.
Juruterbang Cathay Pacific melaporkan terlihat
serpihan besar di laut ketika penerbangan dari Hong Kong ke Kuala Lumpur.
Keluarga mahu tahu apa terjadi kepada orang tersayang.
Mereka masih hidup? Mereka dah mati?
Dan kami tiada jawapan.
Kita tahu seorang juruterbang hubungi pesawat 370 sebelum ia hilang.
Kapten penerbangan malam ke Tokyo diletakkan 30 minit awal
dan dia hubungi mereka pada frekuensi kecemasan.
Dia beritahu media Malaysia,
"Ada banyak gangguan, statik, tapi saya dengar bunyi menggumam."
"SUARA JURUTERBANG BERSAMA."
Ketika itu pagi Sabtu dan
Paul hantar e-mel dari lapangan terbang bertajuk, "Merindui awak."
Dia akhiri e-melnya dengan,
"Awak dan anak-anak dunia saya.
Sebaik saja saya tiba di Beijing, pada 8 Mac, saya akan telefon awak."
Saya di rumah.
Semuanya normal.
Kuala Lumpur ke Beijing ialah penerbangan harian.
Jadi, Hazrin banyak kali bekerja di atas pesawat.
Dah jadi rutin kami untuk saling menghantar
mesej teks apabila pesawat mendarat.
Kami buat begitu sepanjang kerjaya penerbangan kami.
Saya di dapur, kemudian saya terima panggilan.
Seorang wanita tanya tentang Paul.
Saya kata, "Maaf, dia di atas pesawat."
Saya kata, "Awak dari mana?"
Dia kata, "Saya wartawan New Zealand Herald."
Saya di dalam pesawat, dalam perjalanan bertemu anak-anak saya.
Saya tiba di Beijing pukul 4:00 petang.
Ketika itu, saya keluar dari pesawat.
Ada seorang pelayan menunggu saya
yang kata, "Tuan, ikut kami." Saya tak tahu apa yang berlaku.
Saya bangun awal pagi itu.
Saya lihat telefon saya.
Apabila saya tak terima mesej daripada dia...
saya berkata sendiri,
"Dia akan telefon atau mesej nanti, bukan?"
Saya fikir, "Dia mahu apa daripada Paul?"
Dia kata, "Awak tak dengar?"
Saya kata, "Dengar apa?"
Dia kata "Ada sesuatu terjadi kepada pesawat itu."
Jumpa esok pagi.
Ayah pun rindu kamu. Ayah sayang kamu.
Selamat malam, Malaysia 370.
Saya letak telefon
dan berlari menjerit di luar.
Saya cuma ingat saya menangis.
Sangat tak dapat terbayang
yang inilah realiti saya.
Ketika itu, masa berhenti.
"Bagaimana mungkin?
"Ini mimpi ngeri? Tolong kejutkan saya!"
Saya kata, "Awak pasti?"
Ketika itu, mereka jawab, "Tak, kami tak pasti apa-apa."
Adam, saya di terminal tiga sekarang ini.
Awak pasti menjangka ramai orang di sini menunggu untuk...
Kenalan dan saudara dihantar ke hotel pusat bandar Beijing untuk menanti berita.
Kami harap kerajaan China akan hantar pasukan mencari dan menyelamat
kerana kerajaan Vietnam tak proaktif.
Kami bekerjasama dengan pihak berkuasa
yang mengaktifkan pasukan mencari dan menyelamat untuk cari pesawat itu.
Pasukan kami sedang hubungi ahli keluarga penumpang dan kru.
Terima kasih banyak.
Saya ahli keluarga terakhir yang tiba di sana.
Awak keluar dari kereta dan dikerumuni wartawan.
Dikerumuni.
Terdapat ramai sangat orang.
Semua orang ambil gambar kamu dan menghulur mikrofon...
Kawan saya terpaksa tolak mereka supaya kami boleh sampai ke bilik.
Seseorang dari Penerbangan Malaysia datang dan minta saya duduk.
Saya tanya, "Apa kita buat?" Mereka kata, "Kita tunggu."
Semua keluarga ada di sana. Kebanyakannya Cina.
Saya tak dapat berkomunikasi dengan mereka.
Saya beritahu kawan, "Bawa saya balik, saya tak boleh duduk di sini."
Di Beijing, ahli keluarga dan rakan-rakan penumpang
berkumpul di hotel.
Mereka semakin kecewa kerana kurang maklumat
tentang orang tersayang.
Bilik ini dipenuhi orang ramai
menangis dan meraung.
Ada keluarga di koridor, bersandar pada dinding,
berdiri di situ, mencangkung, duduk di atas lantai.
Apabila saya memikirkannya sekarang, bilik itu seperti neraka.
Saya tak besar-besarkan cerita.
Keluarga penumpang yang hilang kata mereka telefon orang tersayang
dan telefon terus berbunyi, bukan ke mel suara.
Tiba-tiba, seorang anak perempuan penumpang berlari ke arah kami.
Kita boleh lihat telefon dia menunjukkan panggilan masuk.
Ia memaparkan "Papa."
Dia kata, "Apa patut saya buat?"
Saya jerit semula kepada dia, "Jawab panggilan!"
Tapi sedihnya apabila dia cuba jawab telefon,
ia berhenti berbunyi.
Ramai antara kami cuba hubungi keluarga kami di atas pesawat.
Dalam banyak panggilan ini, ada sambungan dan nada dering.
Kami minta Penerbangan Malaysia
dan kerajaan ikut petunjuk panggilan yang bersambung.
Tapi jawapan mereka sentiasa sama.
Mereka tiada teknologi
untuk mengesan lebih jauh.
Kami pihak keluarga sukar memahaminya.
Ini cara paling mudah
untuk mengesan penumpang dan pesawat.
9 MAC
24 JAM SEJAK KOMUNIKASI TERAKHIR
Matahari terbit di perairan selatan Vietnam
membolehkan pencarian menyeluruh pesawat Penerbangan Malaysia 370.
Jika ia mendarat di lapangan terbang, kita akan tahu.
Ia tak cukup minyak untuk kekal di udara.
Jadi, ia tak kelihatan baik.
Kami tak tahu apa-apa.
Kita tak pasti di mana pesawat itu.
Hari ini nampak sinar harapan.
Orang Vietnam fikir mereka nampak rakit keselamatan,
tapi rupanya pembalut kabel.
Petunjuk terbaik penyiasat tak membuahkan hasil.
Sisa dari tumpahan minyak diuji di makmal.
Mereka mencari bahan api jet, tapi minyak itu dari kapal.
Kami ke sana. Tiada apa-apa.
Tiada apa-apa.
Sangat sukar
kerana keadaan tak seperti yang kami jangka.
Ada komen tentang status MH370?
Peristiwa ini menarik minat dari seluruh dunia.
Apa jadi dengan pesawat ini? Di mana?
Dan ia perlu diteliti dan disiasat.
Jadi saya habiskan banyak masa
untuk cuba memahami apa yang berlaku
kepada pesawat ini.
Fokus yang segera diberi perhatian
adalah soalan komunikasi dan kenapa dan bagaimana mereka hilang.
Di atas 777 ialah antena...
Jet komersil moden
berkomunikasi dengan dunia luar.
Semua gelap pada masa yang sama.
Kenapa?
Sekumpulan juruteknik...
Jawapan yang paling jelas adalah...
kegagalan bencana.
Pesawat meletup. Ia menghentam laut.
Ia terbakar teruk sehingga semua peralatan musnah serentak
sebelum panggilan kecemasan dibuat.
Tapi
serpihan pesawat masih belum ditemui
di bawah tempat terjadi gangguan komunikasi.
KAWASAN PENCARIAN
Jika ia bukan kegagalan bencana, apa pilihan kedua?
Satu-satunya kemungkinan yang jelas
ialah seseorang menaiki pesawat itu
sengaja matikan isyarat komunikasi elektronik.
Jika begitu, persoalannya, "Siapa?"
10 MAC
2 HARI SEJAK KOMUNIKASI TERAKHIR
Perubahan baru luar biasa tentang kehilangan pesawat MH370.
Pegawai Malaysia kini mengatakan pesawat keluar beratus batu dari haluan,
dan terbang ke arah yang salah ketika kali terakhir dikesan.
Ini perkembangan terkini.
Ia bertukar arah bertentangan dan terbang ke Selat Melaka.
...laporan pesawat mungkin terbang
lebih sejam selepas lenyap daripada radar.
Sesuatu yang tak dijangka telah dikesan oleh radar tentera
yang tak memerlukan isyarat dari pesawat.
Tapi tentera Malaysia tak dapat mengesahkan
100 peratus yang ini MH370.
Kami dengar daripada Reuter memetik sumber tentera Malaysia mengatakan...
Ada kemungkinan
pesawat ini berpatah balik,
tapi kami tak pasti ia pesawat yang sama.
Selamat petang.
Radar Tentera tak boleh mengatakan ini pesawat 370.
Tak dapat menyatakan jenis pesawat, helikopter atau kapal terbang.
Ia cuma kata, "Sasaran di luar sana."
Tak beri altitud atau kelajuan udara.
Jadi sekarang, mungkin,
tidak terhempas,
pesawat itu hilang daripada radar Malaysia,
patah balik ke Semenanjung Malaysia,
dilihat oleh radar tentera Malaysia,
terbang ke hujung zon lingkungan radar tentera
dan hilang lagi?
Jika itu benar untuk MH370,
kenapa dia patah balik?
Kenapa dia tak hubungi kita? Awak tahu? Apa yang dia cuba buat?
Kami ada rumah tak jauh dari lapangan terbang.
Saya tak tahu apa lagi saya boleh buat, jadi saya buka televisyen.
Pasukan cari dan menyelamat dari Vietnam, Malaysia dan Singapura menjalankan...
BBC dan CNN membuat liputan kisah ini.
Saya duduk di depan dan sedar saya perlu telefon anak saya sekarang.
Ketika itu dia pelajar di Perancis.
Itu saat paling sukar
dalam hidup saya.
Saya belum cakap apa-apa lagi dan kata-kata pertama dia,
"Tolong kata mereka tiada dalam pesawat itu."
Saya jawab "Ya."
Kemudian saya dengar jeritan.
11 MAC
TIGA HARI SEJAK KOMUNIKASI TERAKHIR
Tujuh puluh dua jam selepas kehilangan pesawat 370,
empat puluh kapal dan tiga puluh pesawat
gagal menemui petunjuk pesawat.
Masa ini, ada orang mencari di Laut Andaman,
pada masa yang sama,
mereka masih mencari di Laut China Selatan.
Keadaan sangat membingungkan.
Maksud saya,
melucukan.
Pesawat tak boleh ada di kedua-dua tempat.
Di mana fokus pencarian awak?
Boleh sahkan pesawat berpatah balik?
Awak mencari di timur dan barat.
- Ini mengelirukan. - Saya tak rasa begitu.
Memang sesak.
Bunyi klik semua kamera, klik...
Mereka asyik tanya, "Mana? Kenapa awak cari tempat yang salah?"
Setakat ini,
kami turut sama bingung.
Awak rasa kita dapat cerita penuh?
Mungkinkah ada maklumat disimpan sekarang?
Satu hari awak cakap ini.
Esoknya, wartawan kata itu.
Nak percaya siapa dan apa?
Susah nak faham tujuan mereka simpan maklumat ini.
Mereka akan nampak apabila ia berlaku dalam masa sebenar.
Serta-merta, reaksi awal saya,
"Mereka anggap kita bodoh. Mereka ejek kita."
Saudara-mara baling botol kepada pegawai. Mereka nak jawapan.
Kenapa halang kami bercakap dengan saudara-mara?
Kenapa awak halang kami?
Bagi keluarga, ia menimbulkan kekeliruan.
Setiap hari, ada benda lain muncul.
Itu satu seksaan. Tak mengetahui...
ialah bab yang paling dahsyat.
12 MAC
EMPAT HARI SEJAK KOMUNIKASI AKHIR
Beralih kepada perkembangan baru
pencarian yang sukar dipercayai dan tak pernah berlaku pada zaman moden.
Kini kita memasuki hari keempat tanpa sebarang tanda
Boeing 777 yang besar itu.
Jadi, masuk empat hari, kes ini
pelik dan semakin aneh.
Saya cuba fahami aspek teknikal kes ini.
Saya tulis tentangnya dalam blog peribadi saya.
Semasa saya menulis tentangnya,
orang ramai turut bersembang dalam bahagian komen
dan kami sama-sama membincangkan tentang siasatan.
Saya terima komen daripada lelaki bernama "Air Land Sea Man"
yang ada banyak butiran.
Saya tak faham apa yang dia cakap.
Dia tahu apa yang dia cakap.
Saya jadi juruterbang selama lebih 50 tahun.
Kerjaya saya
kebanyakannya melibatkan kejuruteraan dan sains.
Beberapa orang antara kami mula berhubung,
jika kami boleh mendapatkan
teori kukuh lokasi pesawat itu.
Kumpulan ini terdiri daripada juruterbang, jurutera, saintis,
pakar undang-undang, jurutera mekanikal, jurutera elektrik,
mereka yang tahu tentang cara 777 diterbangkan
dan cara sistem berbeza berfungsi.
Saya tak pernah alami keadaan begini,
yang mana semua secara spontan berkumpul dari seluruh dunia.
Kami luangkan masa 12 jam sehari atau lebih untuk dapatkan maklumat,
menyemak semuanya berulang-ulang kali.
Kami tiba-tiba bekerjasama sebagai pasukan kuat.
Seseorang mencadangkan kami bergelar "The Independent Group".
Kami rasa ini dibuat oleh orang yang tahu apa mereka buat.
Jadi, tumpuan perhatian bertambah ke arah juruterbang.
Saya tulis penemuan saya dalam Slate Magazine,
"Cara Melenyapkan Pesawat Jet."
Ia meraih banyak perhatian.
KERJA ORANG DALAM?
Tiba-tiba saja, saya bersiaran langsung dalam CNN.
Jeff Wise, saya ingin tanya.
Saya baca karya awak sebelum saya ke udara. Teori yang menarik.
Saya dengar, beberapa juruterbang bercakap tentang
idea yang
mungkin juruterbang atau juruterbang bersama pesawat ini
mengawal kokpit.
Mungkin motifnya untuk buat sesuatu seperti ini. Maksudnya...
Kami, The Independent Group, tidak mendakwa apa-apa,
tapi kami cuma cuba
siasat apa yang diketahui.
Kerana
jika nak tahu tentang MH370, yang ramai orang ingin tahu,
kamu takkan dapat dari Malaysia.
Kami bukan satu-satunya kumpulan.
Ada satu lagi puak bernama Tomnoders.
Sementara beberapa negara dan kru
mencari pesawat Penerbangan Malaysia,
anda juga boleh menggunakan komputer sendiri.
Ini caranya.
Mereka jemput sesiapa saja masuk ke platform dipanggil Tomnod
untuk lihat gambar resolusi tinggi
kawasan jet Penerbangan Malaysia jatuh.
FLORIDA, AMERIKA SYARIKAT
Ketua Tentera Udara perlu lebih banyak masa dan bantuan
untuk mengenal pasti lokasi pesawat.
Ahli keluarga yang sedang bersedih ingin tahu
lokasi pesawat 370 jatuh.
Melihat wajah-wajah sengsara ahli-ahli keluarga,
saya fikir, "Saya perlu buat sesuatu." Ia meruntun hati sanubari saya.
Hobi saya fotografi, jadi saya sangat teliti.
Saya ingat saya sangat sesuai untuk cari pesawat ini
dari imej satelit.
Sebagai Tomnoder,
kami tak boleh pilih kawasan carian kami.
Saya diberi kawasan yang agak dekat dengan lokasi pesawat
hilang dari radar di Laut China Selatan.
KAWASAN PENCARIAN
Imej satelit kosong.
Cuma laut yang gelap.
Tekan seterusnya...
lebih banyak imbasan hitam.
Sangat hitam.
Kemudian, akhirnya...
ada sesuatu yang putih.
Saya keluarkan skematik
daripada Internet untuk B777.
Saya dapat mengenal pastinya sebagai muncung kon.
Ketika itu saya berkata, "Biar betul!"
"Ada serpihan. Itu pesawat."
Kemudian saya nampak banyak lagi.
Ada sesuatu seperti fiuslaj, ekor.
Naik bulu roma saya.
Saya menangis sebab saya tahu ada orang mati di sana.
Saya tahu itu kepingan pesawat.
Maknanya
mereka sudah mati.
Bukan itu jawapan yang dicari oleh ahli keluarga.
15 MAC
TUJUH HARI SEJAK KOMUNIKASI TERAKHIR
Ini kawalan keselamatan terketat kami pernah lihat.
Mereka melindungi Perdana Menteri.
Tuan Perdana Menteri, ini untuk kewartawanan Amerika.
Sidang akhbar nanti.
Pada 15 Mac,
saya terima panggilan daripada Penerbangan Malaysia
mengatakan akan ada pengumuman
daripada Perdana Menteri Malaysia.
Saat itu semakin membimbangkan,
"Alamak, mereka dah jumpa dan ini jawapannya.
Ini jawapannya, dia sudah tiada."
Hari ini,
berdasarkan komunikasi baru satelit,
kami mengesahkan
MH370
memang
berpatah balik ke Semenanjung Malaysia
sebelum ke arah barat laut.
Saya fikir, "Apa yang berlaku?"
Saya tak percaya
mereka beritahu hal ini.
Kami akan tamatkan operasi di Laut China Selatan
dan menilai semula penugasan semula aset kami.
Saya tahu benda saya lihat di Laut China Selatan
ialah serpihan MH370
dan saya takkan berdiam diri.
Saya dah beritahu Tomnod yang serpihan ini wujud.
Tapi tiada balasan penerimaan tentang serpihan itu.
Seperti tiada apa-apa terjadi.
Saya menciap semua orang yang boleh.
Saya letak di Facebook.
Saya e-mel.
Saya cuba sedaya-upaya untuk tarik perhatian yang serpihan
berada di Vietnam di Laut China Selatan.
Kami, ahli Tomnod, sangat kecewa.
SESEORANG HARUS BUAT SUSULAN
Perkara seterusnya saya dengar...
lebih mengelirukan.
Berdasarkan data baru ini,
kami yakin
bahawa komunikasi terakhir pesawat
dengan satelit
adalah dalam salah satu daripada dua koridor.
Jadi semakin hari, semakin pelik.
Jadi sekarang,
selepas pesawat meninggalkan kawasan radar tentera,
Rupa-rupanya
komunikasi satelit digelar Inmarsat
ada peralatan di atas pesawat
yang berkomunikasi dengan satelit
yang terletak di atas
tengah Lautan Hindi.
Perkembangan baru yang menakjubkan kehilangan pesawat...
Ada maklumat diterima yang membentuk semula teori...
Pencarian di kawasan yang salah.
Ia mungkin ada di dalam dua kawasan...
...yang sangat luas, beratus ribu kaki persegi.
370...
Apabila pesawat di laut terbuka, cara komunikasi cuma satu,
dengan menghantar isyarat ke satelit.
Jadi, masih tiada pesawat, tapi aliran data untuk diselami.
Inmarsat perniagaan yang menyediakan komunikasi satelit untuk pesawat
apabila mereka melangkaui sistem radar darat.
Dalam data, kami jumpa
tujuh jabat-tangan atau dikenali sebagai "ping".
Setiap jam, sistem Inmarsat memeriksa
terminal satelit dalam pesawat memberi respons.
Ia akan hantar pesanan, "Awak masih di sana?"
Terminal satelit menjawab , "Ya."
Isyarat ping dan semua mesej ini diteruskan,
berterusan sehingga enam jam selepas komunikasi terakhir.
Rasa sangat terkejut.
Kami tak sangka pesawat itu masih terbang.
Tapi tiada data
untuk beri maklumat kedudukan.
Contohnya, tiada koordinat.
Kami hanya tahu sejauh mana pesawat itu dari satelit.
Kami tahu kami harus buat kerja lagi untuk tentukan
pesawat itu terbang ke utara atau selatan di bahagian akhir penerbangan.
Tapi kami tahu analisis akan ambil masa.
Jadi...
misteri itu semakin mendalam.
Kamu tahu pesawat terbang selama beberapa jam.
Salah satu laluan ke selatan
dan berakhir di selatan Lautan Hindi yang terpencil.
Satu lagi ke utara ke Asia Tengah.
Kemungkinan paling optimistik ialah ia mendarat di Asia Tengah,
seperti Kazakhstan.
Tapi jika pesawat itu ke selatan,
ia pasti terhempas
di lautan terpencil.
Mustahil ada yang terselamat.
Jadi, sementara Inmarsat menyiasat arah pesawat itu,
kerajaan Malaysia terpaksa mengakui
fakta asas yang agak jelas kepada orang yang melihat.
Malam ini Malaysia mengatakan
apa-apa yang terjadi kepada Penerbangan Malaysia 370
bukan satu kemalangan.
Perdana Menteri hari ini mengesahkan
syak wasangka yang luas tersebar
bahawa pesawat sengaja keluar dari haluan.
Apa awak buat di dalam rumah itu?
Di Kuala Lumpur, pesawat 370 kini
menjadi siasatan jenayah.
Kereta polis warna putih ini
baru saja menyerbu kediaman
kapten MH370.
JURUTERBANG
SERBUAN RUMAH
PESAWAT DIRAMPAS
Konsensus umum ialah juruterbang rampas pesawat.
Seperti yang saya katakan, ini bukan kemalangan.
Kamu tak terbang selama lapan jam
dan tak sengaja mengembara beribu batu.
PERUBAHAN BARU YANG MENAKJUBKAN
Dari awal,
daripada dua juruterbang,
seorang dianggap lebih berkemungkinan
menjadi pelakunya.
Juruterbang bersama
kurang pengalaman.
Dia baru lulus menjadi pegawai pertama untuk terbangkan 777.
Jadi tumpuannya sentiasa kapten pesawat,
Zaharie Ahmad Shah
kerana dia kapten yang amat berpengalaman
dan apa yang telah dilakukan
adalah agresif dan canggih.
Hai, semua,
ini video YouTube yang saya buat...
Simulator penerbangan di rumah juruterbang
diambil oleh polis untuk melihat kemungkinan
penerbangan tak menentu 370
awalnya berlatih dalam ruang siber.
Kami merampas simulator...
simulator penerbangan.
Zaharie memiliki kepakaran.
Zaharie seorang veteran dan berpengalaman yang tahu semua sudut.
Dia mampu memikirkan sesuatu yang rumit seperti ini.
Tapi
masih tiada tanda pesawat ini.
Menuju ke utara atau selatan.
Jurutera kami, yang membuat kira-kira,
hubungi saya untuk mengatakan mereka kesan masalah.
Dia perlu kaji sistem betul-betul,
faham cara komponen dalam sistem berfungsi,
untuk membuat persamaan
untuk apa harus dijangka jika pesawat bergerak ke utara
atau ke selatan.
Dia dapat tentukan laluan penerbangan
MH370 lalui.
Jadi, hujung minggu itu, saya duduk di meja dapur,
hasilkan maklumat yang kami boleh beri kepada pihak berkuasa Malaysia.
Pusat Penerbangan Malaysia beritahu kami,
"Esok akan diadakan sidang akhbar yang penting,
jadi tunggu di depan TV waktu pagi."
Jauh di sudut hati, awak berkata sendiri,
"Mereka masih hidup.
Tak terhempas, mereka masih hidup."
Saya berkomunikasi dengan mereka.
Mereka ada telefon, jadi saya asyik hantar mesej.
Jadi, setiap malam sebelum tidur, saya akan mesej semua.
"Apa khabar? Fikirkan tentang awak. Ini saya buat hari ini."
Ia satu cara untuk saya teruskan dialog dengan mereka.
24 MAC
16 HARI SEJAK KOMUNIKASI TERAKHIR
Malam ini,
saya diberi taklimat oleh wakil-wakil
daripada Cawangan Siasatan Kemalangan Udara UK.
Berdasarkan analisis baru mereka,
Inmarsat
dan AAIB
membuat kesimpulan
yang MH370
terbang sepanjang koridor selatan.
Ini
lokasi terpencil,
jauh dari mana-mana kawasan pendaratan.
Maka, dengan itu,
dengan rasa teramat sedih
dan kesal, saya harus menyatakan
yang berdasarkan
data baharu ini,
pesawat MH370
berakhir di selatan
Lautan Hindi.
Mereka masih tiada bukti yang orang tersayang mati.
Kami cuma ada data satelit.
Kami tiada bukti fizikal.
Jadi,
pada asasnya dia memberitahu
orang tersayang penumpang dan kru,
"Orang tersayang mati berdasarkan perkiraan."
Malaysia Tak Guna!
Malaysia menipu!
Tak pernah dalam sejarah kewujudan manusia, 239 orang
diisytiharkan mati
berdasarkan perkiraan semata-mata.
Tiada apa ditemui.
Lokasi sebenar pesawat belum diketahui.
Pengiraan dibuat tentang kedudukan pesawat.
Tapi hasilnya belum disahkan.
Bagi kami, mereka cuba menyembunyikan sesuatu
dan akhirinya segera.
Di sini, kami keluarga 154 penumpang Cina yang menaiki MH370
membantah dan mengutuk Penerbangan Malaysia,
kerajaan Malaysia dan tentera!
Bawa pulang keluarga kami!
Beritahu kami perkara sebenar!
Kami akan guna semua cara untuk mendakwa Penerbangan Malaysia,
kerajaan Malaysia dan tentera bertanggungjawab atas jenayah mereka.
Beberapa bahagian Beijing merusuh hari ini
apabila keluarga mangsa turun membantah di kedutaan Malaysia.
Kembalikan keluarga kami!
Ini sangat jarang di Beijing,
protes awam memenuhi jalanan,
tapi memandangkan keluarga mangsa amat tak berpuas hati,
mereka dapat kebenaran.
Ahli keluarga menjerit slogan seperti...
Beritahu kami perkara sebenar!
"Malaysia penipu."
Kembalikan keluarga kami!
"Awak pembunuh."
Kami tak nak terima
takdir
154 orang tersayang kami telah diakhiri dengan satu pengumuman.
Perhimpunan diadakan di luar pagar kedutaan Malaysia,
tanpa dilihat media dunia.
Kami rasa tak berdaya.
Dan marah.
Ketua eksekutif Penerbangan Malaysia
setuju ditemu ramah buat pertama kali hari ini.
Peranan utama kami adalah untuk memastikan kami menjaga keluarga.
Saya rasa kami dah buat lebih daripada biasa.
Mereka akan kata tak cukup.
Saya rasa tak adil. Kami buat apa yang termampu.
Ada lingkaran kabus
persoalan yang tak terjawab.
Tapi bagi saya, ia jelas.
Bukti yang banyak
kuat menunjukkan teori saya.
Juruterbang buat keputusan untuk bunuh diri beramai-ramai.
Dia nekad
ikut haluan lurus
ke selatan Lautan Hindi,
untuk menamatkan riwayat dan membunuh
lebih 200 manusia lain.
Ini sesuatu yang memerlukan perancangan yang jelas.
Jadi,
sebagai wartawan penerbangan,
saya rasa saya harus buat gambaran menyeluruh
yang terakhir dan muktamad tentang kejadian malam itu.
TEORI SATU JURUTERBANG
8 MAC, 1:19 PAGI
Tak lama selepas pukul satu pagi,
Zaharie terbang melepasi Laut China Selatan.
Dia bertanggungjawab untuk 11 kru
dan 227 penumpang
menuju ke Beijing perjalanan rutin malam.
Pada peringkat ini,
kawalan trafik udara di Kuala Lumpur
menghubungi dan berkata...
Malaysia 370, hubungi Ho Chi Minh 120, perpuluhan 9. Selamat malam.
MH370 akan diserahkan kepada set
pengawal trafik udara seterusnya di Vietnam.
Jadi, Zaharie kata...
Selamat malam, Malaysia 370.
Dia kini dalam zon kelabu
di antara dua kawasan kawalan lalu lintas udara.
Tiada sesiapa beri perhatian kepadanya.
Mungkin dia meminta juruterbang bersama
untuk pergi ke belakang dan ambilkan apa-apa.
Pembantu juruterbang tutup pintu.
Zaharie kunci pintu.
Sekarang, dia akan laksanakan rancangan besarnya.
Dia padam semua alat elektronik yang membuat pesawat dilihat
oleh dunia luar.
Ia hilang daripada radar.
Ketika itu
bagi semua orang di atas pesawat,
semuanya rutin.
Zaharie mengawal penuh
dan tiada siapa tahu.
Dia pegang alat kawalan
dan tarik untuk belok ke kiri.
Dia kembali ke Semenanjung Malaysia.
Tapi kemudian...
mungkin juruterbang bersama sedar dia dikunci di luar kokpit.
Zaharie tahu dia akan sukar mengawal pesawat.
Jadi...
mungkin dia
mula kurangkan tekanan kabin.
Semua orang keliru.
Tapi penumpang tak sedar
penjana oksigen dalam topeng kecemasan
hanya berfungsi selama 15 minit.
Kapten mempunyai topeng yang lebih canggih dan tahan lama.
Tak lama kemudian, seluruh kabin senyap.
Dia pusing pesawat ke selatan.
Dan dia terbang terus ke dalam kegelapan,
menunggu bahan apinya habis.
Selepas enam jam penerbangan...
enjin berhenti berfungsi.
Dia tolak ke bawah.
Dan dia mula meluncur ke bawah.
Menurun, tarik ke atas.
Itulah senario yang perlu
jika Zaharie rampas pesawat.
Itu urutan kejadian.
Harus dinyatakan ada banyak kes
juruterbang buat keputusan
membunuh penumpang mereka.
Tapi
belum ada kes
seseorang ambil masa enam jam
untuk bunuh diri beramai-ramai.
Saya mula tertanya-tanya...
mungkin bukan Zaharie.
Kemudian, empat setengah bulan selepas lenyap,
sesuatu terjadi
yang umpama cebisan realiti.
Selamat pagi, semua. Semalam,
pesawat MH17 Penerbangan Malaysia bertolak dari Amsterdam
dan ditembak di Ukraine berdekatan sempadan Rusia.
Saya fikir, "Oh Tuhan."
Penerbangan Malaysia tiada kemalangan besar sejak 90-an.
Sekarang, dalam tempoh empat bulan setengah,
mereka kehilangan dua pesawat 777 yang besar.
Ia seperti kebetulan yang luar biasa.
Ketika ini, MH370
bukan hanya pembunuhan besar-besaran yang tak selesai.
Kemungkinan...
tindakan perang.
Terjemahan sari kata oleh Naiza